REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/388-21

21. septembar 2021. godine

B e o g r a d

Z A P I S N I K

60. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 21. SEPTEMBRA 2021. GODINE

 Sednica je počela u 17.00 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Nevena Veinović, Uglješa Mrdić, Ilija Matejić, Željko Tomić, Milenko Jovanov, Violeta Ocokoljić, Olja Petrović, Vuk Mirčetić, Dubravka Kralj i Luka Kebara.

Sednici je prisustvovao i Dejan Kesar, zamenik člana Odbora Đorđa Todorovića.

 Sednici nisu prisustvovali članovi Odbora: Đuro Perić, Toma Fila, Marija Jevđić, Jovan Palalić i Balint Pastor, niti njihovi zamenici.

 Član Odbora Milenko Jovanov napustio je salu u kojoj se održavala sednica u toku razmatranja prve tačke dnevnog reda.

Sednici Odbora je prisustvovao i Vladimir Vinš, viši savetnik u Ministarstvu pravde i član Radne grupe za izradu akta o promeni Ustava Republike Srbije.

 Na predlog predsednika, Odbor je jednoglasno (12 glasova za) odlučio da predloženi dnevni red dopuni tačkom 3. koja glasi: „3. Odluka o prestanku rada Radne grupe za izradu akta o promeni Ustava Republike Srbije koju je obrazovao Odbor za ustavna pitanja i zakonodavstvo.“ i utvrdio sledeći dnevni red u celini

**D n e v n i r e d:**

 1. Utvrđivanje teksta akta o promeni Ustava Republike Srbije, koji će Odbor za ustavna pitanja i zakonodavstvo dostaviti predsedniku Narodne skupštine, radi podnošenja zahteva za mišljenje Venecijanskoj komisiji;

 2. Utvrđivanje teksta ustavnog zakona za sprovođenje Ustava Republike Srbije, koji će Odbor za ustavna pitanja i zakonodavstvo dostaviti predsedniku Narodne skupštine, radi podnošenja zahteva za mišljenje Venecijanskoj komisiji;

 3. Odluka o prestanku rada Radne grupe za izradu akta o promeni Ustava Republike Srbije koju je obrazovao Odbor za ustavna pitanja i zakonodavstvo.

 **Prva tačka dnevnog reda:** Utvrđivanje teksta akta o promeni Ustava Republike Srbije, koji će Odbor za ustavna pitanja i zakonodavstvo dostaviti predsedniku Narodne skupštine, radi podnošenja zahteva za mišljenje Venecijanskoj komisiji

U diskusiji povodom ove tačke dnevnog reda učestvovali su: Uglješa Mrdić, Dubravka Kralj, Vuk Mirčetić, Dejan Kesar, Ilija Matejić, Vladimir Vinš i Jelena Žarić Kovačević.

Odbor je jednoglasno (11 glasova za) odlučio da prihvati predlog Jelene Žarić Kovačević o izmeni amandmana IV.

Odbor je većinom glasova (10 glasova za, 1 uzdržan) odlučio da prihvati predlog Vuka Mirčetića o dopuni amandmana VI stav 1.

Odbor je jednoglasno (11 glasova za) odlučio da prihvati predlog Jelene Žarić Kovačević o izmeni amandmana VIII.

Odbor je jednoglasno (11 glasova za) odlučio da prihvati predlog Uglješe Mrdića o dopuni amandmana IX stav 3.

Odbor je većinom glasova (10 glasova za, 1 uzdržan) odlučio da prihvati predlog Dejana Kesara o dopuni amandmana IX st. 4. i 6.

Odbor je jednoglasno (11 glasova za) odlučio da prihvati predlog Uglješe Mrdića o dopuni amandmana X stav 1.

Odbor je većinom glasova (10 glasova za, 1 uzdržan) odlučio da prihvati predlog Vuka Mirčetića o izmeni amandmana XIII stav 9.

Odbor je jednoglasno (11 glasova za) odlučio da prihvati predlog Ilije Matejića o dopuni amandmana XIV stav 3.

Odbor je jednoglasno (11 glasova za) odlučio da prihvati predlog Ilije Matejića o izmeni amandmana XVII stav 1.

Odbor je većinom glasova (10 glasova za, 1 uzdržan) odlučio da prihvati predlog Vuka Mirčetića o izmeni i dopuni amandmana XVIII st. 2 i 6.

Odbor je jednoglasno (11 glasova za) odlučio da prihvati predlog Ilije Matejića o izmeni i dopuni amandmana XXI stav 6.

Odbor je većinom glasova (10 glasova za, 1 uzdržan) odlučio da prihvati predlog Jelene Žarić Kovačević da se u amandmanu XIII stav 1. predloži alternativa u vezi sastava Visokog saveta sudstva.

Odbor je većinom glasova (10 glasova za, 1 uzdržan) odlučio da prihvati predlog Uglješe Mrdića o dopuni amandmana XXIV stav 1.

Odbor je većinom glasova (10 glasova za, 1 uzdržan) odlučio da prihvati predlog Vuka Mirčetića o dopuni amandmana XXIV stav 1.

Odbor je većinom glasova (10 glasova za, 1 uzdržan) odlučio da prihvati predlog Uglješe Mrdića o dopuni amandmana XXVI dodavanjem tri nova stava.

Odbor je jednoglasno (11 glasova za) odlučio da prihvati predlog Ilije Matejića o izmeni amandmana XXVII.

Odbor je jednoglasno (11 glasova za) odlučio da prihvati predlog Ilije Matejića o izmenama i dopuni amandmana XXVII stav 4.

Odbor je jednoglasno (11 glasova za) odlučio da prihvati predlog Ilije Matejića o izmeni amandmana XXIX stav 1.

Odbor je jednoglasno (11 glasova za) odlučio da prihvati predlog Dejana Kesara da se izraz“ javni tužilac koji rukovodi javnim tužilaštvom“ zameni izrazom „glavni javni tužilac“ kroz sve amandmane u kojima se taj izraz navodi.

Odbor je jednoglasno (11 glasova za) odlučio da prihvati predlog Dejana Kesara da se Amandmani XIV i XV spoje iz razloga normativne ekonomičnosti i izvrši prenumeracija amandmana.

Odbor je jednoglasno (11 glasova za) utvrdio tekst akta o promeni Ustava Republike Srbije, koji će Odbor za ustavna pitanja i zakonodavstvo dostaviti predsedniku Narodne skupštine, radi podnošenja zahteva za mišljenje Venecijanskoj komisiji.

**Druga tačka dnevnog reda:** Utvrđivanje teksta ustavnog zakona za sprovođenje Ustava Republike Srbije, koji će Odbor za ustavna pitanja i zakonodavstvo dostaviti predsedniku Narodne skupštine, radi podnošenja zahteva za mišljenje Venecijanskoj komisiji

Odbor je jednoglasno (11 glasova za) utvrdio tekst ustavnog zakona za sprovođenje Ustava Republike Srbije, koji će Odbor za ustavna pitanja i zakonodavstvo dostaviti predsedniku Narodne skupštine, radi podnošenja zahteva za mišljenje Venecijanskoj komisiji.

**Treća tačka dnevnog reda:** Odluka o prestanku rada Radne grupe za izradu akta o promeni Ustava Republike Srbije koju je obrazovao Odbor za ustavna pitanja i zakonodavstvo

Odbor je jednoglasno (11 glasova za) odlučio da Radna grupa za izradu akta o promeni Ustava Republike Srbije, koju je obrazovao Odbor (04 broj: 02-1169/21 od 23. juna 2021. godine, 04 broj: 02-1169/21-2 od 29. juna 2021. godine i 04-1169/21-3 od 6. jula 2021. godine), prestaje sa radom 21. septembra 2021. godine, kada je prestala potreba za njenim daljim radom imajući u vidu činjenicu da je izvršila zadatak koji joj je bio poveren.

 Sednica je završena u 18,05 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Jelena Žarić Kovačević